stanford-oval/wikipedia huggingface dataset:
Ferrexpo

| Ferrexpo |
| --- | --- |

Yritysmuoto:  pörssiyhtiö
Osake:  LSE: FXPO
ISIN:  GB00B1XH2C03
Perustettu:  1960
Toimitusjohtaja:  Kostyantin Zhevago
Kotipaikka:  :  Lontoo, Iso-Britannia
Toimiala:  kaivosteollisuus
Tuotteet:  rautamalmipelletit
Henkilöstö:  9 182 (2016)
Omistaja:  Fevamotinico S.a.r.l
Kotisivu:  www.ferrexpo.com
Infobox OKVirheellinen NIMI-arvo: 
Ferrexpo Plc  on brittiläinen kaivosteollisuuskonserni. Yhtiön päätuote on metalliteollisuudelle myytävät rautamalmipelletit, joita se tuottaa Ukrainan Pultavan alueen Horišni Plavnissa sijaitsevien Euroopan suurimman rautamalmiesiintymän (joka ilmenee myös  Krementšukin magneettinen anomaliana) avokaivostensa raaka-aineesta rikastamoillaan. Vuonna 2016 yhtiö tuotti 11,2 miljoonaa tonnia rautamalmipellettejä. Tuotanto viedään osin rautateitse, osin yhtiön omilla joki- ja valtameriliikenteeseen soveltuvilla laivoilla Euroopassa ja Aasiassa toimiville teräksen valmistajille. Asiakasyrityksen kotimaa voi olla esimerkiksi Itävalta, Saksa, Slovakia, Tšekki, Turkki, Intia, Japani, Taiwan, tai Etelä-Korea.
Luxemburgilaisen Fevamotinico S.a.r.l:n tytäryhtiönä toimivan rautamalmikonsernin juridinen osoite on Lontoossa. Käytännössä yhtiön pääkonttorit ovat Sveitsin   Baarissa ja Ukrainan Horišni Plavnissa. Yrityksen osake on kesäkuusta 2007 lähtien noteerattun Lontoon pörssissä, ja kuuluu FTSE 250 -yrityslistalle.
Ferrexpon logo Horišni Plavnin museon yhteydessä.
Rautamalmipellettejä lähikuvassa.
Aiheesta muualla

Ferrexpon Ukrainan Pultavan toimintojen sivusto (ukrainaksi) (ferrexpo.ua)
Finnish Heritage Museum

Finnish Heritage Museumin julkisivu.
Finnish Heritage Museum on yleishyödyllinen yhteisö, joka ylläpitää Fairport Harborissa Ohiossa museota, jonka tehtävä on säilöä suomalaista kulttuuriperintöä. Henkilökunta arkistoi amerikansuomalaisten historiaa keräämällä ja asettamalla näytteille suomalaisten historiassa ja kansanperinteessä tärkeitä elämäkertoja, äänitteitä ja muita esineitä.
Yhteisö

Finnish Heritage Museumin jäsenet ovat vapaaehtoisia, joilla on yhteyksiä Suomeen sukunsa tai muuta kautta. Ajatus toimintaan syntyi vuonna 2002, jolloin Linda Katila ja Veikko Malkamaki kutsuivat väkeä kokoukseen. Kokouksessa perustettiin yhteisö nimellä Fairport Finnish Museo Association säilyttämään suomalaistaustaisten historiaa ja perintöä.
Vuonna 2003 yhteisön esinekokoelmaa säilytettiin väliaikaisesti Zion Luther Centerin pappilassa. Huhtikuussa yhteisö pani esineitään näytille kahdesti ja alkoi kerätä esinelahjoituksia. Heinäkuussa Finnish Monument -muistomerkki paljastettiin paikallisessa veteraanien muistopuistossa. Syyskuussa hyväksyttiin yhteisön perustamisasiakirja.
Vuoden 2004 helmikuussa yhteisön nimi muutettiin muotoon Finnish Heritage Museum ja se sai yleishyödyllisen yhteisön aseman. Toukokuussa yhdistys etsi toiminnalleen vakituista museorakennusta ja saman vuoden aikana se julkaisi internetsivustonsa. Elokuussa yhteisö hankki värttinän, joka on ensimmäinen sen kokoelmiin ostettu esine.
Vuoden 2005 marraskuussa Fairport Harborin kyläneuvosto ja Finnish Heritage Museum sopivat 301 High Streetin vuokrauksesta. Rakennusta remontoitiin talkootyönä lokakuussa 2006 ja sen lisäksi palkkavoimalla seuraavana keväänä. Museon avajaiset pidettiin 30. kesäkuuta ja 1. heinäkuuta 2007.
Yhteisö on muun toimintansa ohella harjoittanut kokouksissaan suomalaiseen perinteeseen liittyvää ohjelmaa kuten perinneruokaa ja himmelien askartelua sekä suomalaisten siirtolaisten historiaan tutustumista. Lisäksi se juhlistaa vuosittain pikkujoulua ja Suomen itsenäisyyspäivää. Museossa tarjoillaan omaa kahvia ja nisua.
Rakennus

Finnish Heritage Museumin museorakennus sijaitsee osoitteessa 301 High Street Fairport Harborin keskustassa lähellä Finnish Monument -muistomerkkiä. Museorakennus valmistui vuonna 1922 tai 1923 ja sitä on historiansa aikana käytetty kylän yhteisöllisiin menoihin muun muassa poliisiasemana, vapaapalokunta|vapaapalokunnan tiloina ja kyläkokoustilana. Sille on suunnitteilla laajamittaiset korjaustyöt museon toiminnan helpottamiseksi.
Finnish Garden

Museo on ylläpitänyt vuodesta 1956 Suomelle omistettua Finnish Cultural Gardenia. Puutarha on osa Clevelandin kulttuuripuistojen liittoumaa. Puutarhassa on Aleksis Kiven graniittinen muistomerkki, jossa on otteita hänen runoistaan. Puistossa ovat myös Jean Sibeliuksen, Elias Lönnrotin, J. V. Snellmanin ja Johan Ludvig Runebergin rintakuvat. Finnish Museumin vapaaehtoiset ja muut organisoivat puiston ylläpidon.
Aiheesta muualla

Finnish Heritage Museum
Gábor Vajna

Nuoliristin poliitikoita. Gábor Vajna on ylärivissä kolmantena vasemmalta.
Gábor Vajna (4. marraskuuta 1891 Kézdivásárhely, Itävalta-Unkari – 12. maaliskuuta 1945 Budapest, Unkari) oli unkarilainen poliitikko.
Gábor Vajna kuului nuoliristi-järjestöön ja hän tuli vuonna 1944 sisäministeriksi Ferenc Szálasin hallitukseen. Hän oli vastuussa tuhansien unkarinjuutalaisten kuolemasta. Vajna asetettiin sodan jälkeen kansantuomioistuimen eteen ja tuomittiin kuolemaan rikoksista ihmiskuntaa vastaan. Hänet hirtettiin 12. maaliskuuta 1945 yhdessä Szálasin, Károly Beregfyn ja József Geran kanssa.
HMS Blake (1889)

| HMS Blake |
| --- | --- |
 HMS Blake

Aluksen vaiheet
Rakentaja:  Chathamin telakka
Kölinlasku:  heinäkuu 1888
Laskettu vesille:  23. marraskuuta 1889
Palveluskäyttöön:  2. helmikuuta 1892
Loppuvaihe:  myyty romutettavaksi 1922
Tekniset tiedot
Uppouma:  9 150 t
Pituus:  121,84 m (kokonaispituus)
Leveys:  19,81 m
Syväys:  7,32 m
Koneteho:  20 000 ihp
Nopeus:  22 solmua
Miehistöä:  570
Aseistus
Aseistus:  2 × BL 9,2" Mk VI -tykkiä 10 × QF 6 tuuman tykkiä 16 × QF 3 naulan Hotchkiss -tykkiä 4 × 14" torpedoputkea
HMS Blake oli Britannian kuninkaallisen laivaston vuonna 1892 palvelukseenotettu Blake-luokan ensimmäisen luokan (panssarikansi)risteilijä.
Valmistus

Alus tilattiin 1888 vuosien 1887-1888 laivasto-ohjelmassa Chathamin telakalta, missä köli laskettiin heinäkuussa 1888. Alus laskettiin vesille 23. marraskuuta 1889 ja valmistui 2. helmikuuta 1892.
Palvelus

Alus sijoitettiin elokuussa 1907 hävittäjien emälaivaksi. Ensimmäisessä maailmansodassa se kuului Suureen laivastoon, jossa alus oli 2. ja 11. hävittäjälaivueiden emälaivana. Se myytiin 9. kesäkuuta 1922 Rees Llanelliin romutettavaksi.
Google Forms

| Google Forms |
| --- | --- |

 Kuvakaappaus Google Formsin suomenkielisestä versiosta
Tiedot
Alusta:  selain, Android, iOS
Aiheesta muualla
Verkkosivusto
Google Forms on kyselylomakkeiden hallintaohjelmisto, joka on osa Googlen tarjoamaa ilmaista verkkopohjaista Google Docs Editors -sarjaa. Palvelu sisältää myös Google Docs, Google Sheets, Google Slides, Google Drawings, Google Sites ja Google Keep. Google Forms on saatavana vain verkkosovelluksena. Sovelluksen avulla käyttäjät voivat luoda ja muokata kyselyjä verkossa ja tehdä reaaliaikaista yhteistyötä muiden käyttäjien kanssa. Kerätyt tiedot voidaan syöttää automaattisesti laskentataulukkoon.[lähde? ]
Aiheesta muualla

Kuvia tai muita tiedostoja aiheesta Google Forms Wikimedia Commonsissa
Ferrera (täsmennyssivu)

Ferrera tarkoittaa muun muassa seuraavaa:
Maantiede

Ferrera, kunta Sveitsissä
Ferrera di Varese, kunta Varesen maakunnassa Italiassa
Ferrera Erbognone, kunta Pavian maakunnassa Italiassa.
Henkilöitä

America Ferrera (s. 1984), yhdysvaltalainen näyttelijä
David Mourão Ferreira (1927–1996), portugalilainen kirjailija ja kirjallisuuskriitikko
Emilio Ferrera (s. 1967), belgialainen jalkapallovalmentaja
Francisco Ferrera (1794–1851), Hondurasin presidentti 1841–1842 ja 1843–1844
Fontaines-en-Duesmois

| Fontaines-en-Duesmois |
| --- | --- |
 Kunnantalo
 vaakuna
 Fontaines-en-Duesmois
 Koordinaatit: 47°39′00″N, 4°32′40″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  17,9 km²
Korkeus:  370 m
Väkiluku (2018):  119 
 – Väestötiheys:  6 as./km²
Kunnan numero:  21276
Infobox OKVirheellinen NIMI-arvo: 
Fontaines-en-Duesmois on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 21 kilometriä Montbardin kaupungista itään.
Kunnan keskustassa oleva Saint-Germain d'Auxerren kirkko on peräisin 1500-luvulta, ja se on listattu historiallisten monumenttien luetteloon. Kirkossa on 1500-luvulta peräisin oleva lasimaalaus, joka esittää Jessen puuta. Toinen historiallinen monumentti on 1500-luvulta oleva Saint-Nicolasin kappeli, joka on rakennettu lähteen päälle.
Saint-Germain d'Auxerren kirkko
Saint-Nicolasin kappeli
Aiheesta muualla

Kuvia tai muita tiedostoja aiheesta Fontaines-en-Duesmois Wikimedia Commonsissa
HMS Blackwater (1903)

| HMS Blackwater |
| --- | --- |

Aluksen vaiheet
Rakentaja:  Cammell Laird, Birkenhead
Kölinlasku:  27. elokuuta 1902
Laskettu vesille:  25. heinäkuuta 1903
Palveluskäyttöön:  maaliskuu 1904
Poistui palveluskäytöstä:  uponnut kolaroituaan 1909
Tekniset tiedot
Uppouma:  550 t 625 t (max)
Pituus:  69,11 m (kokonaispituus)
Leveys:  7,24 m
Syväys:  2,90 m
Koneteho:  7 000 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt -laivatykki 2 × 18" torpedoputkea
HMS Blackwater oli Britannian kuninkaallisen laivaston River-luokan torpedovenehävittäjä.
Valmistus

Alus tilattiin osana vuosien 1902-1903 laivasto-ohjelmaa Cammell Lairdilta Birkenheadistä, missä köli laskettiin 27. elokuuta 1902. Alus laskettiin vesille 25. heinäkuuta 1903 ja valmistui maaliskuussa 1904.
Palvelus

Blackwater upposi Dungenessin edustalle 6. huhtikuuta 1909 kolaroituaan SS Heron kanssa.
HMS Black Prince (1904)

| HMS Black Prince |
| --- | --- |
 HMS Black Prince

Aluksen vaiheet
Rakentaja:  Thames Ironworks and Shipbuilding Company, Lontoo
Kölinlasku:  3. kesäkuuta 1903
Laskettu vesille:  8. marraskuuta 1904
Palveluskäyttöön:  17. maaliskuuta 1906
Poistui palveluskäytöstä:  upposi Skagerrakin taistelussa 31. toukokuuta 1916
Tekniset tiedot
Uppouma:  13 550 t (kuormattuna)
Pituus:  154,08 m (kokonaispituus)
Leveys:  22,4 m
Syväys:  7,92 m
Koneteho:  23 000 ihp
Nopeus:  23 solmua
Miehistöä:  790
Aseistus
Aseistus:  6 x BL 9,2" (233,7 mm) Mk X -tykkiä 10 x BL 6" (152,4 mm) Mk XI -tykkiä 22 x QF 3 naulan Hotchkiss -tykkiä 3 x 18" torpedoputkea
HMS Black Prince oli Britannian kuninkaallisen laivaston Duke of Edinburgh -luokan panssariristeilijä.
Valmistus

Alus tilattiin osana vuosien 1902-1903 laivasto-ohjelmaa Lontoosta Thames Ironworks and Shipbuilding Companyltä Blackwallista, missä köli laskettiin 3. kesäkuuta 1903. Alus laskettiin vesille 8. marraskuuta 1904 ja otettiin palvelukseen 17. maaliskuuta 1906.
Palvelus

Black Prince päällikkönään Frederick Dundas Gilpin-Brown kuului kontra-amiraali Ernest Charles Thomas Troubridgen komentamaan Välimeren laivaston 1. risteilijäviirikköön kolmen muun risteilijän kanssa. Alus otti osaa Saksan keisarikunnan laivaston SMS Goebenin ja SMS Breslaun etsintään Välimereltä.
Tammikuussa 1915 aluksen päälliköksi määrättiin James Douglas Dick, jota seurasi Thomas Parry Bonham. Alus kuului Skagerrakin taistelussa kovia kokevaan kontra-amiraali Sir Robert Keith Arbutnotin 1. risteilijäviirikköön, jonka neljästä aluksesta kolme upposi. Aluksen uppoamisen yksityiskohdat jäivät sodan aikana epäselviksi, mutta sodan jälkeen tutkittaessa Saksan laivaston sotapäiväkirjoja asia on selvinnyt. Taistelussa Black Prince kadotti yhteyden viirikkönsä aluksiin, minkä vuoksi se lähetti radioviestin kello 08.48, missä se ilmoitti sukellusvenehavainnosta. Viestin johdosta pidettiin varmana aluksen joutuneen sukellusveneen uhriksi. Saksalaisten lähteiden mukaan alus joutui lähelle raskaita saksalaisia yksiköitä, jotka avasivat tulen lähietäisyydeltä tuhoten aluksen. Alus upposi 15 minuutissa.
Gustaf Väinö Levander

Gustaf Väinö (Wäinö) Levander (6. kesäkuuta 1864 Loviisa – 13. marraskuuta 1935 Käkisalmi) oli suomalainen lääkäri ja suomentaja.
Henkilöhistoria

Levanderin vanhemmat olivat  filosofian maisteri, kollega Karl Gustaf Levander ja Zulima Kristina von Pfaler. Hänen puolisonsa vuodesta 1887 oli Anni Canth, Minna Canthin ja Johan Ferdinand Canthin tytär. Ylioppilaaksi Levander tuli Kuopion lyseosta 1884 ja valmistui filosofian maisteriksi 1887 ja lääketieteen lisensiaatiksi 1893. Hän toimi piirilääkärinä Käkisalmessa 1904–1928. Uransa alkuvaiheessa Levander työskenteli lääkärinä Karttulassa, Vesannolla ja Kuopiossa. Rannikkotykistörykmentti 3:n lääkärinä Levander toimi 1920–1932. Hän oli Käkisalmen valtuuston jäsen 1907–1917 ja toimi valtuuston puheenjohtajana neljä vuotta. Terveydenhoitolehden toimitussihteerinäkin työskennellyt Levander suomensi useita geologian, eläintieteen ja terveydenhoidon teoksia.
Kirjallinen tuotanto > Suomennoksia

Levanderin suomentamia teoksia ovat muun muassa:
Mineralogia (Törnebom)
Petrografia, A. J. Warénin kanssa
Kansantajuinen geologia (Erdmann)
Zoologiaa kansalaisille (Aukusti Juhana Mela), osittain
Oppikirja kätilöille (Heinricus)
Lyhyt terveysoppi naisille (Hovstein)
Lyhyet terveys- ja sairaanhoito-opin perusteet (Bergstedt)
Syömisen taito, Uusi ihminen ja Elämän manna (Bramsen)
Kirjallinen tuotanto > Toimitustöitä

Kodin lääkärikirja, Max Oker-Blomin kanssa
Englannin liigacup

| EFL Cup |
| --- | --- |

Laji:  jalkapallo
Maa(t):  Englanti
Perustettu:  1960
Joukkueita:  92
Hallitseva mestari:  Liverpool
Eniten mestaruuksia:  Liverpool (10)
Liigacup (engl. Football League Cup) on englantilainen Football Leaguen järjestämä cup-muotoinen jalkapallokilpailu. Liigacup on järjestetty joka vuosi kaudesta 1960–1961 lähtien. Eniten mestaruuksia on voittanut Liverpool, jolla niitä on kymmenen. Sponsorisyistä kilpailu tunnetaan myös nimellä Carabao Cup.
Toisin kuin Englannin toinen suuri cup-turnaus FA Cup, on liigacup avoin vain Valioliigan ja English Football Leaguen kolmen divisioonan joukkueille.
Liigacupin voittajajoukkue saa osallistumisoikeuden Konferenssiliigan play-off-kierrokselle.
Mestarit > Vuosittain > Kaksiosainen loppuottelu (1961–1966)

| Vuosi | Kotijoukkue | Vierasjoukkue | Tulos |
| --- | --- | --- | --- |
| 1961 | Rotherham United | Aston Villa | 2–0 |
| 1961 | Aston Villa | Rotherham United | 3–0 |
1961: Aston Villa voitti maalierolla 3–2
| 1962 | Rochdale | Norwich City | 0–3 |
| 1962 | Norwich City | Rochdale | 1–0 |
1962: Norwich City voitti maalierolla 4–0
| 1963 | Birmingham City | Aston Villa | 3–1 |
| 1963 | Aston Villa | Birmingham City | 0–0 |
1963: Birmingham City voitti maalierolla 3–1
| 1964 | Stoke City | Leicester City | 1–1 |
| 1964 | Leicester City | Stoke city | 3–2 |
1964: Leicester City voitti maalierolla 4–3
| 1965 | Chelsea | Leicester City | 3–2 |
| 1965 | Leicester City | Chelsea | 0–0 |
1965: Chelsea voitti maalierolla 3–2
| 1966 | West Ham United | West Bromwich Albion | 2–1 |
| 1966 | West Bromwich Albion | West Ham United | 4–1 |
1966: West Bromwich Albion voitti maalierolla 5–3
Mestarit > Joukkueittain

| Sijoitus | Joukkue | Määrä | Vuodet |
| --- | --- | --- | --- |
| 1 | Liverpool | 10 | 1981, 1982, 1983, 1984, 1995, 2001, 2003, 2012, 2022, 2024 |
| 2 | Manchester City | 8 | 1970, 1976, 2014, 2016, 2018, 2019, 2020, 2021 |
| 3 | Manchester United | 6 | 1992, 2006, 2009, 2010, 2017, 2023 |
| 4 | Aston Villa | 5 | 1961, 1975, 1977, 1994, 1996 |
| 4 | Chelsea | 5 | 1965, 1998, 2005, 2007, 2015 |
| 6 | Tottenham Hotspur | 4 | 1971, 1973, 1999, 2008 |
| 6 | Nottingham Forest | 4 | 1978, 1979, 1989, 1990 |
| 8 | Leicester City | 3 | 1964, 1997, 2000 |
| 9 | Norwich City | 2 | 1962, 1985 |
| 9 | Birmingham City | 2 | 1963, 2011 |
| 9 | Wolverhampton Wanderers | 2 | 1974, 1980 |
| 9 | Arsenal | 2 | 1987, 1993 |
| 13 | West Bromwich Albion | 1 | 1966 |
| 13 | Queens Park Rangers | 1 | 1967 |
| 13 | Leeds United | 1 | 1968 |
| 13 | Swindon Town | 1 | 1969 |
| 13 | Stoke City | 1 | 1972 |
| 13 | Oxford United | 1 | 1986 |
| 13 | Luton Town | 1 | 1988 |
| 13 | Sheffield Wednesday | 1 | 1991 |
| 13 | Blackburn Rovers | 1 | 2002 |
| 13 | Middlesbrough | 1 | 2004 |
| 13 | Swansea City | 1 | 2013 |
Suomalaiset liigacupin finaalissa

Mixu Paatelainen, Bolton: 1995
Sami Hyypiä, Liverpool: 2001, 2003, 2005
Jari Litmanen, Liverpool: 2001 (ei mukana finaalissa)
Jussi Jääskeläinen, Bolton: 2004
Teemu Tainio, Tottenham: 2008
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Kaikki liigacup-tulokset vuosilta 1960–1992
HPC

HPC voi tarkoittaa jotain seuraavista:
High-Performance Computing, suurteholaskenta (ks. supertietokone)
Hasty Pudding cipher, kryptografia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HPC”, voi hakea sivunnimihaulla, laajalla sivunnimihaulla tai tekstihaulla.
Euroopan kemikaalivirasto

| Euroopan kemikaalivirasto > ECHA |
| --- | --- |

 Euroopan kemikaaliviraston pääkonttori Telakkakadulla Helsingin Punavuoressa.
Perustettu:  1. kesäkuuta 2007
Tyyppi:  Erillisvirasto
Toimivalta:  Euroopan unioni
Sijainti:  Helsinki, Suomi
Johtaja:  Björn Hansen
Työntekijöitä:  n. 600
Aiheesta muualla
Sivusto
Euroopan kemikaalivirasto (engl. European Chemicals Agency, ECHA) on Helsingissä toimiva Euroopan unionin erillisvirasto, jonka tehtävänä on antaa teknistä, tieteellistä ja hallinnollista tukea vuonna 2006 annetun REACH-asetuksen toimeenpanossa.
Kemikaalivirasto on kemikaaliturvallisuutta sääntelevä auktoriteetti. Kemikaaliviraston tehtävänä on EU:n uraauurtavan kemikaalilainsäädännön täytäntöönpano. Se auttaa yrityksiä noudattamaan lainsäädäntöä, edistää kemikaalien turvallista käyttöä, antaa tietoa kemikaaleista ja puuttuu huolta aiheuttavien kemikaalien tilanteeseen.  Se myös jakaa tietoa kemikaaliturvallisuudesta kansalaisille.
Kemikaalivirasto aloitti toimintansa 1. kesäkuuta 2007 ja työllisti ensimmäisenä vuonna noin sata henkilöä. Vuonna 2017 kemikaalivirasto työllisti 650 henkilöä 27 Euroopan unionin jäsenmaasta. Virasto muutti Annankadulta Telakkarantaan uusiin toimitiloihin vuonna 2020.
Historia > Perustaminen

Aluksi Suomi tavoitteli Helsinkiin Euroopan elintarvikevirastoa, mutta kun alkoi käydä selväksi, ettei sitä saataisi, Suomi alkoi tavoitella kemikaalivirastoa. Eurooppa-neuvosto päätti kokoontuessaan 13. tammikuuta 2003 sijoittaa Euroopan kemikaalivirasto Helsinkiin, jossa se aloitti toimintansa kesäkuussa 2007. Ensimmäisen vuoden aikana kemikaalivirastossa ei vielä suoritettu viraston pääasiallisia tehtäviä, vaan rakennettiin organisaatiota ja rekrytoitiin työntekijöitä.
Helsingin kaupunki toimi aktiivisesti kemikaaliviraston perustamisvaiheessa ja alkuaikoina. Ulkomailta muuttavia työntekijöiden ja heidän perheidensä kotiutumista Suomeen tuettiin muun muassa järjestämällä asuntoja, tietoa ja perustamalla eurooppalainen koulu.
Kemikaalivirasto otettiin Suomessa hyvin vastaan ja sen toiminta on lähtenyt Helsingissä mallikkaasti käyntiin.kenen mukaan? Yhteiskunnan hyvä organisointi ja toimivuus sekä työympäristön selkeys ovat vaikuttaneet viraston sujuvaan toimintaan.
Taustalla vaikuttava lainsäädäntö

REACH-asetus on Euroopan unionin lainsäädäntöä, jonka tarkoituksena on suojella sekä ihmisten terveyttä että luontoa kemikaalien aiheuttamilta riskeiltä, mutta samalla myös turvata Euroopan unionin kilpailukyky kemikaaliteollisuuden alalla. REACH-asetus pätee kaikkiin kemikaaleihin teollisista kemikaaleista päivittäiskemikaaleihin kuten puhdistusaineisiin, maaleihin ja tekstiileissä käytettäviin kemikaaleihin. Asetus vaikuttaakin lähes kaikkien yritysten toimintaan kaikkialla Euroopan unionissa. Käytännössä REACH-asetuksen kautta yrityksillä on velvollisuus esittää tietoa käyttämiensä kemikaalien riskeistä sekä niiden turvallisesta käytöstä.
Yritysten tulee rekisteröidä kemikaaliturvallisuutta koskeva tieto virastolle, joka puolestaan julkaisee tiedot EU-kansalaisille Internet-sivuillaan. Tähän mennessämilloin? noin 5 000 vaarallisinta ja yleisintä kemikaalia on jo rekisteröity viraston verkkosivuille. Nykyään myös kuluttajat voivat kysyä jälleenmyyjältä, käyttääkö se kyseisiä kemikaaleja tuotteissaan.
Organisaatio > Johtaja

Euroopan kemikaaliviraston johtajana toimii Sharon McGuinness. Johtajan tehtäviin kuuluu vastata viraston johtamisesta ja hallinnoinnista valituslautakuntaa lukuun ottamatta. Johtaja toimii myös Euroopan kemikaaliviraston laillisena edustajana ja vastaa toiminnastaan hallintoneuvostolle.
Organisaatio > Hallintoneuvosto

Kemikaaliviraston johtava toimielin on neljästi vuodessa kokoontuva hallintoneuvosto, jolla on valvova rooli ja yleinen vastuu talousarvioista ja suunnittelusta. Hallintoneuvoston tehtävinä on muun muassa pääjohtajan sekä valituslautakunnan puheenjohtajan ja jäsenten nimittäminen sekä viraston toiminnasta raportoiminen unionin toimielimille. Hallintoneuvoston puheenjohtaja vuonna 2017 on Sharon McGuinness.
Organisaatio > Valituslautakunta

Puheenjohtajasta ja kahdesta jäsenestä koostuva valituslautakunta päättää REACH-asetuksen 91 artiklassa luetelluista kemikaaliviraston päätöksiä koskevasta muutoksenhausta. Vaikka lautakunta kuuluu kemikaalivirastoon, se toimii itsenäisesti päätöksenteossaan.
Organisaatio > Täytäntöönpanofoorumi

Täytäntöönpanofoorumin tehtävänä on toimia yhteistyössä valvoen ja opastaen jäsenmaiden valvonnasta vastaavien viranomaisten kanssa. Foorumin tavoitteena on kehittää työvälineitä ja -menetelmiä paikallisten viranomaisten käyttöön sekä yhdenmukaistaan valvontaa ja tarkastuksia jäsenvaltioissa. Foorumin jäsenet koostuvat kunkin jäsenvaltion kolmeksi vuodeksi valitsemasta henkilöstä. Tarvittaessa voidaan nimittää vielä viisi lisäjäsentä erityisen pätevyyden vuoksi. Foorumi valitsee itse itselleen puheenjohtajan.
Organisaatio > Muut

Näiden lisäksi kemikaalivirastoon kuuluu monia eri osastoja, yksiköitä ja komiteoita.
Rekisterit

SVHC-aineet (Substance of Very High Concern) ovat EU:n kemikaaliviraston listaamia vaarallisia aineita. Listalla on runsaat 200 kemikaalia ja se on nähtävillä viraston nettisivulla. Lain mukaan valmistajan tai maahantuojan pitää tietää, mitä aineita tuotteet sisältävät ja tarvittaessa selvittää koostumusta kuluttajalle.
EU:n kemikaalivirastossa on tekeillä uusi SCIP-tietokanta (Substances of Concern in articles as such or in complex objects (products)). Siihen ilmoitetaan esimerkiksi esineet, tekstiilit, koneet, laitteet ja kulkuneuvot, jos niiden jossain osassa on haitallista ainetta yli 0,1 prosenttia osan painosta. 2021 alkaen valmistajat ja maahantuojat joutuvat ilmoittamaan mahdolliset riskiaineet rekisteriin. Ilmoitusvelvollisuus ei koske yrityksiä, jotka pelkästään myyvät tuotteita kuluttajalle. Epäkohtana kaupan alalla pidetään sitä, että vaarallisten aineiden rekisteröintivaatimus ei ulotu verkkokauppaan. SCIP-rekisteri on lähtökohtaisesti julkinen. Jäsenmaa voi vapauttaa esimerkiksi salassapidettävän puolustusalan yrityksen ilmoitusvelvollisuudesta tai virasto salata luottamukselliset tiedot.
SCIP-rekisterin taustalla on jätedirektiivi. Tarkoitus on välittää tieto vaarallisista aineista tuotteen loppupäähän eli kierrätysfirmoille ja jätteenkäsittelijöille. Näin vaarallinen aine voitaisiin eristää jätteeksi ja estää aineen paluu kiertoon.
Aiheesta muualla

Euroopan kemikaalivirasto
Forsbacka

Forsbacka voi tarkoittaa seuraavia:
Paikkoja

Forsbacka, taajama ja ruukkiyhdyskunta Gävlessä, Ruotsissa
Forsbacka, kylä Vetelissä, Suomessa
Henkilöitä

Jakob Forsbacka-Karlsson (s. 1996), ruotsalainen jääkiekkoilija
Patrik Forsbacka (s. 1982), suomalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Forsbacka”, voi hakea sivunnimihaulla, laajalla sivunnimihaulla tai tekstihaulla.